hotchpotch/miracl-hf-unified huggingface dataset:
Dominique Maltais
Dominique Maltais (s. 9. marraskuuta 1980 Petite-Rivière-Saint-François) on kanadalainen lumilautailija, joka kilpailee lumilautakrossissa.
Whistlerin MM-kilpailuissa 2005 Maltais sijoittui lumilautakrossissa neljänneksi. Torinon olympialaisissa 2006 hän saavutti lumilautakrossissa pronssia. Vancouverin olympialaisissa 2010 hän sijoittui lumilautakrossissa 20:nneksi. La Molinan MM-kilpailuissa 2011 hän saavutti samassa lajissa pronssia. Stonehamin MM-kilpailuissa 2013 Maltais sijoittui hopealle. Sotšin olympialaisissa 2014 Maltais sijoittui hopealle lumilautakrossissa.
Lumilautailun maailmancupissa Maltais kilpaili ensimmäisen kerran Whistlerissä joulukuussa 2003 sijoittuen 23:nneksi. Seuraavassa kilpailussaan, tammikuussa 2004 käydyssä Bad Gasteinin kilpailussa hän saavutti toisen sijan. Ensimmäisen voitonsa hän saavutti Nassfeldissä joulukuussa 2004. Yhteensä hän on saavuttanut maailmancupissa 15 voittoa (21. maaliskuuta 2017 mennessä).
James Hopwood Jeans
James Hopwood Jeans (11. syyskuuta 1877 – 16. syyskuuta 1946) oli englantilainen fyysikko, tähtitieteilijä ja matemaatikko. Hän oli ensimmäinen joka ehdotti että kenties ainetta syntyy jatkuvasti kaikkialla maailmankaikkeudessa.
Jeans tunnetaan monien kansantajuisten tähtiteteen kirjojen tekijänä.
Sparreholmin linna
Sparreholmin linna on rakennus Ruotsissa Flenin kunnan Sparreholmissa. Linnan rakennutti vapaaherra Johan Wilhelm Sprengtporten ja se valmistui vuonna 1759. Nykyään siellä pidetään konferensseja.
Linnan takana sijaitsevassa talousrakennuksessa on automuseo. Automuseota ylläpitää liikemies Helge Karinen, jonka tytär Anna Karinen omistaa linnan ja hallinnoi sitä.
Gasterosteoidei
Gasterosteoidei on piikkikalojen lahkoon ("Gasterosteiformes") kuuluva kalojen alalahko.
Bérénice Bejo
Bérénice Bejo (s. 7. heinäkuuta 1976 Buenos Aires, Argentiina) on ranskalais-argentiinalainen näyttelijä, joka tunnetaan muun muassa rooleistaan elokuvissa "The Artist" ja "Menneisyys". Peppy Millerin roolistaan elokuvassa "The Artist" Bejo sai Oscar-ehdokkuuden parhaasta naissivuosasta.
Lyhytsiipiset
Lyhytsiipiset ("Staphylinidae") on haiskiaismaisten yläheimoon kuuluva kovakuoriaisheimo. Ne erittävät pahanhajuista nestettä, jota ruiskuttamalla ne puolustautuvat petoja vastaan.
Lyhytsiipisillä on pitkä ruumis, mutta peitinsiivet ovat ruumiiseen nähden lyhyet.
Lyhytsiipiset elävät usein muurahaisten seurassa. Muurahaiset pitävät niistä huolta ja lyhytsiipiset puolestaan erittävät makeaa nestettä muurahaisille palkinnoksi huolenpidosta. Joitakin lajeja esiintyy karjanlannan seassa.
Lyhytsiipisiin kuuluvia alaheimoja ovat "Scaphidiinae" eli "Scaphidiidae" ja valelyhytsiipiset ("Pselaphinae/Pselaphidae"), "Micropeplinae", "Habrocerinae", "Omaliinae", "Proteininae", "Steninae", "Aleocharinae", "Staphylininae", "Tachyporinae", "Trichophyinae", "Euasthetinae", "Phloeocharinae", "Paederinae", "Oxyporinae", "Olisthaerinae" ja "Oxytelinae". Lyhytsiipisiin kuuluvia sukuja ovat myyrälyhytsiipiset ("Bledius") ja nupiaiset ("Stenus"). Viimeksi mainittuun sukuun kuuluu täplänupiainen ("S.biguttatus"). Lyhytsiipisiin kuuluva laji on myös keisarilyhytsiipinen ("Staphylinus caesarius").
Menneisyys (vuoden 2013 elokuva)
Menneisyys () on vuonna 2013 ensi-iltansa saanut Asghar Farhadin ohjaama draamaelokuva. Sen pääosissa ovat Bérénice Bejo, Tahar Rahim ja Ali Mosaffa.
Maaperäilma
Maaperäilma eli maanilma tarkoittaa maahiukkasten välissä huokosissa olevaa ilmaa. Hiilidioksidin väkevyys maaperäilmassa on yleensä 0,2–1,0 prosenttia, ilmakehässä 0,03 prosenttia. Suhteellinen kosteus on tavallisesti melkein sata prosenttia. Hyvin ojitetun pellon multakerroksen ilmapitoisuus on kosteallakin kaudella 10–25 prosenttia. Ilmavimpia ovat hiekka- ja multamaat ja tiiveimpiä hiesumaat. Maaperäilman hiilidioksidilla on merkitystä kasvien ravitsemisen kannalta sen liuetessa maanesteeseen ja lisätessä tämän
kykyä liuottaa kivennäisistä kasvin ravintoaineita.
Máté II Csák
Máté II Csák (; ; ) oli unkarilainen aatelinen ja sotilasjohtaja, jolla oli useita vaikutusvaltaisia tehtäviä Unkarin kuninkaiden Béla IV:den, Tapani V:den sekä Ladislaus IV:den alaisena.
Máté II Csákista löytyy ensimmäinen maininta virallisista asiakirjoista 13. kesäkuuta vuonna 1270 hänen ollessaan Transilvanian voivodi. Tämä viittaa siihen, että hän alkoi saada vaikutusvaltaa vasta kuningas Béla IV:n kuoltua 3. toukokuuta 1270. Vuonna 1271 Csák osallistui sotaretkeen Böömin kuningasta Ottokar II Přemysliä vastaan. Hän pysyi Transilvanian voivodina aina Tapani V:den äkilliseen kuolemaan 6. elokuuta 1272 saakka. Csák toimi uudelleen Transilvanian voivodina 1274 - 1275 sekä viimeisen kerran vuosina 1276 - 1277. Joulukuussa 1278 hänet nimitettiin Unkarin kuningaskunnan Palatiiniksi, mikä on kuningaskunnan toiseksi arvovaltaisin tehtävä kuninkaan jälkeen.
Fårösund
Fårösund on taajama Gotlannin saaren pohjoisosassa Ruotsissa. Se sijaitsee Gotlannin läänissä, Gotlannin maakunnassa ja Gotlannin kunnassa, jotka ovat alueeltaan samoja. Vuoden 2010 lopussa taajamassa oli 816 asukasta.
Fårösundissa sijaitsevat Ruotsin merivoimien tukikohta ja Gotlands folkhögskola -oppilaitoksen toimipiste. Sieltä kulkee lauttoja Fårön saarelle.
Fårösund on myös entinen kunta, johon kuului laajoja maaseutualueita taajaman lisäksi. Se muodostettiin vuoden 1952 kuntauudistuksessa yhdistämällä aiemmat Bungen, Fleringen, Fårön ja Ruten kunnat. Vuonna 1971 Fårösundin kunnasta tuli osa nykyistä Gotlannin kuntaa.
Pungitius
Pungitius on "Gasterosteoidei"-alalahkoon ja piikkikalojen heimoon ("Gasterosteidae") kuuluva kalasuku.
Sukuun kuuluu yhdeksän lajia.
Take the Crown
Take the Crown on brittiläisen muusikon Robbie Williamsin yhdeksäs studioalbumi, joka julkaistiin 5. marraskuuta 2012. Albumi oli Robbie Williamsin ensimmäinen sooloalbumi sen jälkeen, kun hän palasi Take That -yhtyeeseen. Albumi sai pääosin hyvän vastaanoton ja pääsi kahdeksan maan listaykköseksi myyden puoli miljoonaa kappaletta pelkästään Isossa-Britanniassa.
The Ego Has Landed
The Ego Has Landed on Robbie Williamsin ensimmäinen kokoelma-albumi. Se julkaistiin toukokuussa 1999. Albumi sisälsi kappaleita kahdelta ensimmäiseltä levyltä.
Logaritminen integraalifunktio
Logaritminen integraali on matemaattinen funktio, joka on erityisen käyttökelpoinen analyyttisessä lukuteoriassa. Sille on määritetly, että formula_1:
missä formula_3 on luonnollinen logaritmi.
Logaritmisella integraalilla on tärkeä osa lukuteoriassa, kuten alkulukulauseessa:
missä formula_5 osoittaa lukua "x" pienempien tai yhtäsuurten alkulukujen lukumäärää.
Logaritmisella integraalilla on yksi nollakohta kohdassa
Kyseessä oleva luku on Ramanujan–Soldner vakio.
János Köszeg
János Köszeg () oli unkarilainen aatelinen, joka toimi Transilvanian voivodina vuonna 1273. Hänet nimitti tehtäväänsä Unkarin kuningas Ladislaus IV.
Maapihka
Maapihka eli maavaha eli otsokeriitti on pehmeää tai huokoista kovaa massaa, joka koostuu lähinnä suurimolekyylisistä tyydyttyneistä hiilivedyistä. Se on väriltään keltaista, ruskeaa tai melkein mustaa. Se sulaa 50–100 °C:ssa.
Sitä on vuoriöljylöydösten yhteydessä varsinkin Galitsiassa Puolan ja Ukrainan rajaseudulla ja myös Kaukasiassa Mustanmeren ja Kaspianmeren välisellä alueella sekä Tselegensaarella Kaspianmeressä. Tselegenillä se tunnetaan nimellä "neftgil".
Se liukenee helposti tärpättiin ja bentseeniin, vaikeasti alkoholiin ja eetteriin ja erottuu niistä liuoksista kiiltävinä kidesuomuina. Sen ominaispaino on noin 0,95. Tislaamalla ja valkaisemalla siitä saadaan väritöntä parafiinia.
Egidius Monoszló
Egidius Monoszló oli unkarilainen aatelinen, joka toimi Transilvanian voivodina vuonna 1274. Hänet nimitti tehtäväänsä Unkarin kuningas Ladislaus IV.
Gasterosteus
Gasterosteus on "Gasterosteoidei"-alalahkoon ja piikkikalojen heimoon ("Gasterosteidae") kuuluva kalasuku.
Sukuun kuuluu kuusi lajia.
Ugrin Csák
Ugrin Csák () oli unkarilainen aatelinen, joka toimi Transilvanian voivodina vuonna 1276. Hänet nimitti tehtäväänsä Unkarin kuningas Ladislaus IV.
Miklós Pok
Miklós Pok (; ) oli unkarilainen aatelinen, joka toimi kaksi kertaa Transilvanian voivodina vuosina 1277 - 1278 sekä 1315 - 1316. Ensimmäiselle kaudelle hänet nimitti tehtäväänsä Unkarin kuningas Ladislaus IV, toiselle kuningas Kaarle Robert.
Aban Finta
Aban Finta (; ) oli unkarilainen aatelinen, joka toimi Transilvanian voivodina vuosina 1278 - 1280. Hänet nimitti tehtäväänsä Unkarin kuningas Ladislaus IV.
Tony Sirico
Gerado Anthony "Tony", Jr. (s. 29. heinäkuuta 1942, New York) on yhdysvaltalainen näyttelijä. Hänet tunnetaan parhaiten Paulie Gualterin roolista HBO:n televisiosarjassa "Sopranos".
Sirico varttui East Flatbushin ja Bensonhurstin naapurustoissa Brooklynissa. Ennen näyttelijänuraansa hän sekaantui rikoksiin ja tuli tuomituksi vankilaan kahdesti. Vankilasta toisen kerran vapauduttuaan hän sai ystävänsä Richard Castellanon avulla ensimmäisen näyttelijänroolinsa vuoden 1974 elokuvassa "Nitistäjä".
Meran István Tekesinpoika
Meran István Tekesinpoika () oli unkarilainen aatelinen, joka toimi Transilvanian voivodina vuonna 1280. Hänet nimitti tehtäväänsä Unkarin kuningas Ladislaus IV.
Kathryn Erbe
Kathryn Elsbeth Erbe (s. 5. heinäkuuta 1965) on yhdysvaltalainen näyttelijä, joka tunnetaan muun muassa Alexandra Eamesin roolista rikossarjassa "" sekä Shirley Bellingerin roolista rikossarjassa "Kylmä rinki".
Erbe oli vuosina 1993–2006 naimisissa näyttelijä Terry Kinneyn kanssa, jonka kanssa hänellä on kaksi lasta.
Péter Dominikinpoika
Péter Dominikinpoika () oli unkarilainen aatelinen, joka toimi Transilvanian voivodina vuonna 1280. Hänet nimitti tehtäväänsä Unkarin kuningas Ladislaus IV.
Koripallon I-divisioona-kausi 1985–1986
Kausi 1985–1986 oli koripallon I-divisioonan 11. kausi. Se pelattiin 10 joukkueen kesken nelinkertaisena sarjana. Kauden päätteeksi sarjan neljä parasta pelasi noususta SM-sarjaan.
"Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet"
Terry Kinney
Terry Kinney (s. 29. tammikuuta 1954) on yhdysvaltalainen näyttelijä ja teatteriohjaaja, joka tunnetaan parhaiten Emerald Cityn kehittäjä Tim McManusin roolista rikossarjassa "Kylmä rinki".
Kinney oli yksi Steppenwolf Theatre Companyn perustajista vuonna 1974, yhdessä Gary Sinisen sekä Jeff Perryn kanssa.
Kinney on ollut naimisissa kahdesti: ensin näyttelijä Elizabeth Perkinsin kanssa vuosina 1984–1988 sekä vuosina 1993–2006 näyttelijä Kathryn Erben kanssa, jonka kanssa hänellä on kaksi lasta.
Mattias Nørstebø
Mattias Alfer Nørstebø (s. 3. kesäkuuta 1995) on norjalainen jääkiekkoilija, pelipaikaltaan puolustaja. Hän edustaa kaudella 2016–2017 SHL-liigan Frölunda HC:tä.
Nørstebø muutti 16-vuotiaana kotimaastaan Ruotsin itärannikolle Gävleen, päästäkseen pelaamaan jääkiekkoa Brynäs IF:n juniorijoukkueissa. Debyyttinsä seuran edustusjoukkueessa hän teki kaudella 2012–2013.
Kaudella 2014–2015 Nørstebø pelasi 21 ottelua lainalla toisen sarjatason Allsvenskanin Mora IK:ssa.
Miesten arvokisoissa Nørstebø pelasi ensimmäistä kertaa vuoden 2015 MM-kisoissa.
The Girl with the Dragon Tattoo
The Girl with the Dragon Tattoo on vuonna 2011 ensi-iltansa saanut David Fincherin ohjaama yhdysvaltalainen elokuva, joka perustuu ruotsalaisen Stieg Larssonin dekkariin "Miehet jotka vihaavat naisia". Fincherin elokuva on romaanin toinen elokuvasovitus – kaksi vuotta aiemmin sai ensi-iltansa Niels Arden Oplevin ohjaama ruotsinkielinen elokuva "Miehet jotka vihaavat naisia" (2009).
Elokuvassa maineensa menettänyt toimittaja Mikael Blomkvist (Daniel Craig) saa ruotsalaiselta teollisuusjohtajalta Henrik Vangerilta (Christopher Plummer) tehtäväkseen tutkia Vangerin sukulaisen 40 vuoden takaista katoamista. Blomkvistia avustaa hakkeri Lisbeth Salander (Rooney Mara).
Fornjótr
Fornjótr on skandinaavisessa mytologiassa alkujättiläinen ja jääjättiläisten esi-isä. Joidenkin tarinoiden mukaan hän on jättiläisten Hlerin, Login ja Kárin isä, jotka hallitsevat merta, tulta ja tuulta.
Roland Borșa
Roland Borșa () oli unkarilainen aatelinen, joka toimi Transilvanian voivodina kolmeen otteeseen vuosina 1282, 1282–1285 ja 1288–1294. Hänet nimitti tehtäväänsä Unkarin kuningas Ladislaus IV. Rolandin viimeisimmän kauden nimitys jatkui kuningas Andreas III:n valtakaudelle.
Apor Péc
Apor Péc () oli unkarilainen aatelinen, joka toimi Transilvanian voivodina vuonna 1283. Hänet nimitti tehtäväänsä Unkarin kuningas Ladislaus IV.
Raatokuoriaiset
Raatokuoriaiset ("Silphidae") ovat haiskiaismaisten yläheimoon kuuluva kovakuoriaisheimo. Sen entinen nimi oli haiskiaiset. Heimoon kuuluu turkkiloiden ("Nicrophorus") suku, johon kuuluvia lajeja ovat esimerkiksi mustaturkkilo ("Nicrophorus humator"), tutkijaturkkilo ("Nicrophorus investigator"), pikkuturkkilo ("Nicrophorus vespilloides") ja karvaturkkilo ("Nicrophorus vespillo").
Raatokuoriaiset ovat kooltaan isoja. Ne ovat väriltään tummia. Turkkiloilla on selässään punaisia tai keltaisia juovia tai täpliä.
Raatokuoriaiset syövät yleensä mätäneviä eläinjätteitä. Niillä on erittäin hyvä hajuaisti ja ne löytävät tuntosarviensa avulla haaskan jopa usean kilometrin päästä. Raatokuoriaiset ovat myös hyviä lentäjiä ja voivat saapua ravinnon ääreen melko kaukaakin. Osa lajeista syö kasveja.
Maiden ja Merien Takaa
Maiden ja Merien Takaa (aluksi: "Yli Maiden ja Merien") oli 1864–1866 Helsingissä kaksi kertaa kuussa ilmestynyt lehti. Se oli ensimmäinen varsinainen suomenkielinen kuvalehti. Sen perustaja ja toimittaja oli Julius Krohn (Suonio).
Lehti alkoi ilmestyä vuoden 1864 alusta, ja Suomettaressa lehteä arvioitiin jo heti tammikuussa seuraavasti: 
Kesäkuussa 1864 sen tilaajamäärä oli kuitenkin vain 1 300, mitä kuopiolaisessa Tapio-lehdessä ihmeteltiin ja oltiin sitä mieltä, että kyseisenlaisen lehden tilaajamäärän pitäisi olla kymmenkertainen, "vaikka hyvähän jo tuokin on".
Lehden kustantaja oli Theodor Sederholm. Lehti sisälsi historiallisia kertomuksia, elämäkertoja, novelleja ja runoja sekä suomennoksia ulkomaisista lehdistä. Krohn kirjoitti siihen "Kertomuksia Suomen historiasta", jonka kuvitus tuli ulkomailta ja ilmestyi lehdessä paljon myöhemmin kuin itse juttu. Lehden levikki supistui väheitellen viiteensataan, ja Krohn lakkautti sen.
Moise Akos
Moise Akos oli unkarilainen aatelinen, joka toimi Transilvanian voivodina vuosina 1287–1288. Hänet nimitti tehtäväänsä Unkarin kuningas Ladislaus IV.
Col de Pierre Pertuis
Col de Pierre Pertuis on Juravuoristossa, Sveitsissä, sijaitseva sola, joka yhdistää Birsejoen ja Suzejoen laaksot sekä Tavannes'n ja Sonceboz'n kylät toisiinsa. Solan korkeus on 827 metriä mpy.
Roomalaiset rakensivat solaan tien ensimmäisen vuosisadan jälkimmäisellä puoliskolla. Solatietä on parannettu useaan otteeseen, kunnes sen merkitys väheni merkittävästi vuonna 1997, kun solan ali rakennettiin tunneli moottoritien A16 rakentamisen yhteydessä. Rautatietunneli solan ali oli rakennettu jo vuonna 1874.
Sola on saanut nimensä latinankielisestä ilmauksesta "petra pertusa" (rikottu kivi).
Black Point
Black Point on yksi Bahaman hallintoalueista. Se kattaa useita pikkusaaria Exuman saaristossa. Black Point on saanut nimensä pienestä Black Pointin kylästä, jossa sijaitsee alueen hallinnollinen keskus. Kylä sijaitsee Great Guana Cayn saarella. Muut hallintoalueen asutut saaret ovat Staniel Cay ja Little Farmers Cay. Yhteensä Black Pointin alueella on 414 asukasta.
László II Kán
Lászlón isä Kánin László toimi Transilvanian voivodina vuosina 1261–1264 kuningas Béla IV:n aikakaudella. Lászlón poika László III Kán nimesi itse itsensä voivodiksi 1315, mutta kuningas Kaarle Robert ei sitä koskaan vahvistanut.
Angry Birds Go!
Angry Birds Go! on Rovio Entertainmentin kehittämä "Angry Birds" -peli. Pelin tapahtumat sijoittuvat muista "Angry Birds" -peleistä poiketen kolmiulotteiselle Piggy Islandille.
Kesäkuussa 2013 Rovio Entertainment julkaisi trailerin pelistä. Se julkaistiin myöhemmin samana vuonna E3-messuilla. "Angry Birds Go!" oli yksi ensimmäisistä mobiilipeleistä, joka julkaistiin samaan aikaan neljälle eri käyttöjärjestelmälle.
Muista "Angry Birds" -peleistä poiketen "Angry Birds Go!":ssa lintuja ei ammuta ritsoilla päin possuja, vaan linnut ajavat autoilla alamäkeä ja grafiikka on kolmiulotteista. Pelin idea on kerätä ajoista kolikoita, joilla pelaaja voi esim. tehdä autostaan nopeamman. Pelaaja voi itse valita, millä linnulla pelaa, kunhan on ensiksi saanut linnun auki. "Angry Birds Go!":ssa on eräänlainen väsymysmittari, joka kertoo, kuinka väsynyt lintu on. Jos lintu on erittäin väsynyt, sillä ei voi pelata vaan se tulee vaihtaa.
Jokaisella linnulla on erikoisvoima, jonka voi käyttää kerran ajon aikana, ellei maksa pelin sisäisiä timantteja. Esimerkiksi Red voi liikkua nopeasti vähän aikaa eteenpäin.
Jokaisella tasolla on viisi eri kilpailua:
Angry Birds Friends
Angry Birds Friends on Rovio Entertainmentin tekemä peli. Peliä voi pelata Facebookin kautta, jolloin näkee ystävien tulokset ja voi kilpailla heidän kanssaan.
Pasi Pihamaa
Pasi Pihamaa (s. 17. syyskuuta 1972 Helsinki) on suomalainen jalkapallovalmentaja ja entinen jalkapalloilija.
Pihamaa pelasi Veikkausliigassa 43 ottelua ja teki yhden maalin. Hän saavutti yhden SM-pronssin.
Pihamaa aloitti pelaajauransa aikuisten tasolla Käpylän Pallossa Kolmosessa, josta hän vuonna 1993 siirtyi eteenpäin Ykkösen Helsingin Ponnistukseen. Kausi 1994 oli joukkueelle menestys, sillä se voitti tuolla kaudella sarjansa ylivoimaisesti ja nousi siten Veikkausliigaan. Siellä Ponnistuksen taso ei kuitenkaan riittänyt ja se putosi kauden jälkeen sarjaporrasta alaspäin. 1996 Pihamaa siirtyi kolmen kauden ajaksi PK-35:een, joka nousi kahtena kautena peräkkäin sarjaporrasta ylöspäin aina Kakkosesta Veikkausliigaan. Pihamaa puolestaan käväisi kausien välissä Belgian toiseksi korkeimmalla sarjatasolla pelanneissa Denderleeuwissa ja Hammessa. Kaudeksi 1999 PK-35 muuttui FC Jokereiksi Hjallis Harkimon ostettua seuran. . Pihamaa puolestaan siirtyi tuolloin Ykkösen Honkaan. Kaudella 2000 hän edusti samalla sarjatasolla Atlantista ja 2001 HIFK:ta. Tämän jälkeen hän käväisi Englannin seitsemänneksi korkeimmalla sarjatasolla pelanneessa Billericay Townissa, josta hän palasi 2002 jälleen Honkaan.
Valmennusuransa hän aloitti vuonna 2003 Kakkosen Atlantis FC:ssä, jonka hän nosti kaudella 2004 Ykköseen. Kaudella 2006 Atlantis Pihamaan johdolla taisteli viimeiselle kierrokselle asti noususta Veikkausliigaan, mutta hävisi kuitenkin ratkaisevan ottelun AC Oululle. Pihamaan ja Atlantiksen tiet erkanivat ennen kauden 2007 alkua, jonka jälkeen hän siirtyi uudelleen alasarjoista nousseen PK-35:n apuvalmentajaksi. Saman vuoden heinäkuussa hän jatkoi sieltä eteenpäin Someron Voimaan, joka oli tuolloin ajautunut Kakkosen putoamistaistoon. Pihamaa ei kuitenkaan pystynyt hilaamaan joukkuetta kuiville.
Kaudeksi 2008 hän palasi valmentamaan jälleen Helsinkiin, kun hän aloitti HIFK:n valmentajana. Elokuussa Pihamaa kuitenkin siirtyi takaisin Atlantiksen Abdou Talatin lähdettyä tehtävästä. Seuraavalla kaudella Atlantis ajautui sekavaan tilaan, kun seurassa oli kesken kauden pelaajakato maksamattomien palkkojen vuoksi. Se hankki tilalle joukon liettualaisia pelaajia ja Pihamaa korvattiin niin ikään liettualaisella Saulius Sirmeliksellä..
Kauden 2010 Pihamaa aloitti PK-35 Vantaan apuvalmentajana, mutta nousi jo toukokuussa päävalmentajaksi seuran erotettua Mikko Lappalaisen. Pihamaa puolestaan erotettiin heinäkuussa 2013. Kaudeksi 2014 hänet nimitettiin HJK:n B-juniorien valmentajaksi. Kaudesta 2015 lähtien Pihamaa on toiminut HJK:n naisten edustusjoukkueen päävalmentajana.
Swings Both Ways
Swings Both Ways on brittiläisen muusikon Robbie Williamsin kymmenes studioalbumi. Se julkaistiin 15. marraskuuta 2013 ja se myi yli 100 000 kappaletta ensimmäisen viikon aikana. "Swings Both Waysiltä" julkaistiin singleinä kolme kappaletta. Kriitikoiden vastaanotto oli ristiriitainen.
Albumi debytoi Suomen virallisen listan sijalla 18.
Dózsa Debreceni
Dózsa Debreceni () oli unkarilainen aatelinen, joka toimi Transilvanian voivodina vuosina 1318 - 1321, Unkarin kuninkaan Kaarle Robertin nimittämänä.
Toma Szécsényi
Toma Szécsényi () oli unkarilainen aatelinen, joka toimi Transilvanian voivodina vuosina 1321 - 1342. Toma oli Unkarin kuninkaan Kaarle Robertin viimeinen voivodinimitys.
Miklós Sirokai
Miklós Sirokai () oli unkarilainen aatelinen, joka toimi Transilvanian voivodina vuosina 1342 - 1344. Miklós oli Unkarin kuninkaan Ludvig I Suuren ensimmäinen voivodinimitys.
Ștefan Lackfi
Ștefan Lackfi () oli unkarilainen aatelinen, joka toimi Transilvanian voivodina vuosina 1344 - 1350, Unkarin kuninkaan Ludvig I Suuren nimittämänä.
Gedion Zelalem
Gedion Zelalem (s. 26. tammikuuta 1997 Berliini, Saksa) on yhdysvaltalainen jalkapalloilija, joka edustaa Englannin valioliigassa pelaavaa Arsenal FC:tä. Zelalem on pelipaikaltaan hyökkäävä keskikenttäpelaaja. Hänellä on etiopialaiset sukujuuret. Oikeajalkainen Zelalem on edustanut Arsenalia tammikuusta 2013. Hänen junioriseuransa Saksassa oli berliiniläinen suurseura Hertha BSC, mutta Zelalem muutti perheensä kanssa Yhdysvaltoihin jo yhdeksänvuotiaana ja pelasi enimmäkseen high school -sarjoissa Marylandin osavaltiossa josta Arsenalin kykyjenetsijät hänet 16-vuotiaana löysivät.
Arsenalissa Zelalem on pääasiassa pelannut alle 21-vuotiaiden joukkueessa, mutta pääsi ensimmäistä kertaa edustusjoukkueessa kentälle 10. elokuuta 2013 Helsingissä pelatussa Super Matchissa. Sen jälkeen hän sai edustusjoukkueessa peliaikaa kaudella 2013-14 ensin FA Cupissa, jossa pääsi vaihdosta kentälle yhdessä ottelussa sekä myöhemmin Mestarien liigassa jossa pääsi puoliajalla kentälle vierasottelussa turkkilaista Galatasarayta vastaan.
Zelalem on pelannut Saksan alle 17-vuotiaiden maajoukkueessa, mutta sai joulukuussa 2014 Yhdysvaltain kansalaisuuden ja ilmaisi aikovansa edustaa jatkossa Yhdysvaltoja.
Cha Bum-kun
Cha Bum-Kun (s. 22. toukokuuta 1953) on eteläkorealainen pelaajauransa lopettanut jalkapalloilija, jonka pelipaikka oli hyökkääjä. Hänellä on Etelä-Korean jalkapallomaajoukkueen kaikkien aikojen maaliennätys hänen osuttuaan maajoukkueessa 55 kertaa. Cha pelasi uransa aikana kotimaansa liigassa sekä Saksan Bundesliigassa SV Darmstadt 98:n, Eintracht Frankfurtin sekä Bayer 04 Leverkusenin riveissä. Saksan ajoilta hän sai myös lempinimen Tscha Bum, joka tuli hänen nimestään ja loistavasta pallonpotkaisutyylistään. Hän pelasi Etelä-Korean maajoukkueessa 121 maaottelua. Cha on 181 senttimetriä pitkä. Hän edusti Etelä-Koreaa vuoden 1986 maailmanmestaruuskilpailuissa pelaajana ja vuoden 1998 maailmanmestaruuskilpailuissa hän toimi Etelä-Korean päävalmentajana. Valmennusurallaan Cha valmensi myös muun muassa eteläkorealaista Suwon Samsung Bluewingsiä.
Chan poika Cha Du-Ri on myös jalkapalloilija. Puolustajana pelaava Cha nuorempi edustaa K League Classicissa pelaavaa FC Seoulia ja kuului myös Etelä-Korean miehistöön vuoden 2010 maailmanmestaruuskilpailuissa.
Täplähait
Täplähait ("Carcharhinus") on luomihaikalojen lahkoon (Carcharhiniformes) ja tiikerihaiden heimoon (Carcharhinidae) kuuluva haikalojen suku. Se on tiikerihaiden suurin suku, ja sisältää 35 lajia. Monet lajit muistuttavat läheisesti toisiaan ja ovat vaikeasti määritettävissä. Mustat ja valkoiset täplät evien kärjissä ovat usein harhaanjohtavia.
Sukuun kuuluu 35 lajia.
Oiva Kentta
Oiva Kentta on suomalainen puuseppämestari ja koristeveistäjä. Häntä pidetään Suomen johtavana koristeveistomestarina, joka on nostanut erityisesti jurvalaisen tyylihuonekaluteollisuuden tasoa, kehittänyt veistotekniikkaa ja veistorautojen ylläpitoa ja teräystekniikkaa.
Kentta opiskeli 1960-luvun alussa Jurvan kotiteollisuuskoulussa. Puusepän opintoja hän täydensi Åke Skjöldin piirustuskurssilla. Hän työskenteli ensin koristeveistäjänä jurvalaisten tyylihuonekalutehtaiden palveluksessa ja suoritti koristeveistomestarin tutkinnon 1972. Hän on toiminut koristeveiston opettajana kotiteollisuuskoulussa, kansalaisopistossa, Koulutuskeskus Sedussa ja Seinäjoen ammattikorkeakoulun muotoilun koulutusohjelmassa.
Oiva Kentta on osallistunut lukuisiin koristeveistoalan näyttelyihin, kilpailuihin ja työmessuihin Suomessa ja muissa Pohjoismaissa.
Maltankuume
Maltankuume on "Brucella melitensis" -bakteerin ihmiselle aiheuttama bruselloosi-kuumetauti, jossa kuume nousee korkealle ja aaltoilee. Se voidaan ehkäistä rokottamalla.
Gamma Cephei Ab
Gamma Cephei Ab on eksoplaneetta, joka kiertää oranssia alijättiläistähteä Gamma Cephei A noin 45 valovuoden päässä Maasta, Kefeuksen tähdistön suunnalla. Planeetan olemassaoloa arveltiin jo vuonna 1988, mutta se varmistettiin vasta vuonna 2002. Määritelmästä riippuen planeetta voi siis olla ensimmäinen koskaan löydetty eksoplaneetta.
Ensimmäisen ehdotuksen planeetan olemassaolosta esittivät Bruce Campbell, Gordon Walker ja Stephenson Yang vuonna 1988. He olivat havainneet muutoksia Gamma Cephei A:n säteisliikkeessä ja päättelivät, että tähteä kiertää pienempi kohde (todennäköisesti planeetta). Tällöin kyseessä olisi ollut ensimmäinen havaittu eksoplaneetta. Vuonna 1992 julkaistu tutkimus kuitenkin selitti muutokset K-tyypin alijättiläisen tyypillisenä säteisnopeuden vaihteluna, ja planeetan olemassaolosta tuli kyseenalaista.
Gamma Cephei Ab:n olemassaolo varmistui vihdoin 24. syyskuuta 2002, kun joukko tähtitieteilijöitä analysoi vuosina 1981–2002 kerättyä dataa tähden säteisnopeuden muutoksista. Todennäköisimmäksi selitykseksi arveltiin, että tähteä kiertäisi noin 1,7 Jupiterin massainen planeetta 2,13 AU:n etäisyydellä.
Vuonna 2006 julkaistun tutkimuksen mukaan planeetan massan yläraja on 95 %:n todennäköisyydellä 13,3 Jupiterin massaa ja 99,73 %:n todennäköisyydellä 16,9 Jupiterin massaa. Se ei siis ole tähden kokoluokkaa (kuten Gamma Cephei B:n kaltainen punainen kääpiö).
Gamma Cephei Ab:n massaksi on arvioitu 1,85 ± 0,06 Jupiterin massaa. Planeetan täsmällistä luonnetta ei tunneta, mutta massan perusteella se on todennäköisesti kaasujättiläinen. Planeetan etäisyys emotähdestään on 2,05 AU, ja sen kiertoaika on 2,47 vuotta. Etäisyyden arvellaan vaihtelevan 1,7 ja 2,5 AU:n välillä, mikä vastaa Maan ja Marsin kiertoratojen etäisyyttä aurinkokunnassa. Kiertoradan eksentrisyys on noin 0,049 ja inklinaatio noin 5,7°.
Backwoods (vuoden 2008 elokuva)
Backwoods on vuonna 2008 ensi-iltansa saanut kauhuelokuva, jonka pääosia näyttelevät Ryan Merriman ja Haylie Duff. Elokuvan tapahtumat sijoittuvat kanadalaiseen Jasperin kansallispuistoon.
Pariskunta Tom ja Gwen ovat retkeilemässä kansallispuistossa, jossa heidän kimppuunsa hyökätään. Tom tapetaan, mutta Gwen vangitaan, sillä hänen halutaan tuottavan jälkeläisiä. Muutamaa kuukautta myöhemmin losangelilaisen videopeliyrityksen johtaja Johnny Dash järjestää seitsemän työntekijänsä kanssa virkistysretken kyseiselle alueelle. Retkeen kuuluu värikuulasota, jossa työntekijät voivat oppia johtamista.
He yöpyvät kansallispuistossa entisellä armeijan alueella. Adamilla on tunne, että heitä tarkkaillaan ja hän yrittää varoittaa muita, mutta turhaan. Seuraavan päivän värikuulasota muuttuu radikaalisti, kun he törmäävät alueen mielipuolisiin asukkaisiin.
Jonas Siegenthaler
Jonas Siegenthaler (s. 6. toukokuuta 1997 Zürich, Sveitsi) on sveitsiläinen jääkiekkopuolustaja, joka pelaa NHL-joukkue Washington Capitalsisin organisaatiossa. Elite Prospects -sivuston Rafik Solimanin mukaan hänen vahvuuksiinsa kuuluu luistelu, koko, ulottuvuus, rauhallisuus, kädet, kiekonhallinta, syöttäminen, laitaväännöt ja oman pään pelaaminen. Siegenthalerilla on kuitenkin kehitettävää laukauksessa.
Siegenthaler on Zürcher SC:n kasvatti. Hän voitti kaudella 2012–2013 sekä A-nuorten Elite Jr. A:n mestaruuden GCK Lionsin paidassa että U17-junioreiden Elite Novizenin mestaruuden ZSC Lionsin paidassa. Kaudeksi 2013–2014 Siegenthaler nimettiin GCK Lionsin miesten National League B -joukkueen rinkiin. Hänen tulokaskautensa Sveitsin toiseksi korkeimmalla sarjatasolla toi 40 runkosarjaottelussa tehot 2+6=8. 16-vuotias Siegenthaler debytoi myös ZSC Lionsin National League A -joukkueessa, jossa hän pelasi kuusi ottelua ilman tehopisteitä.
Kausi 2014–2015 oli Siegenthalerin varsinainen tulokaskausi NLA:ssa, jossa hän teki 41 runkosarjaottelussa kolme syöttöpistettä sekä 18 playoff-ottelussa kaksi syöttöpistettä. Siegenthaler eteni ZSC Lionsin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Hän pelasi kauden aikana myös kymmenen ottelua GCK Lionsissa.
Sekä tammikuussa että huhtikuussa NHL:n kykyjenetsijäpalvelu listasi Siegenthalerin Euroopassa pelaavista kenttäpelaajista sijalle 12. . Lopulta Washington Capitals varasi hänet toisella kierroksella 57. pelaajana. Jo saman kesän heinäkuussa Siegenthaler teki joukkueen kanssa kolmivuotisen tulokassopimuksen. Siegenthaler vietti kauden 2015–2016 vielä lainalla ZSC Lionsissa, jossa hän voitti Sveitsin cupin. NLA-kauden jälkeen, maaliskuussa 2016 Siegenthaler siirtyi amatööritry-out -sopimuksella AHL-joukkue Hershey Bearsin vahvuuteen. Hän pelasi siellä kuusi runkosarjaottelua tehden yhden syöttöpisteen.
Capitalsin syksyn 2016 harjoitusleirin päätteeksi Siegenthaler lainattiin perhesyiden vuoksi taas ZSC:hen kaudeksi 2016–2017. Sveitsin pääsarjakauden päätyttyä Siegenthaler palasi maaliskuussa 2017 Pohjois-Amerikkaan. Capitals lähetti hänet farmiseura Hershey Bearsiin.
Siegenthaler pelasi alle 20-vuotiaiden MM-kilpailuissa vuosina 2015, 2016 ja 2017, joista viimeisimmässä turnauksessa hän toimi Sveitsin varakapteenina. Siegenthaler oli tehoilla 1+5=6 joukkueen paras syöttäjä ja toiseksi paras pistemies Damien Riatin kanssa. Turnauksen päätteeksi valmennus valitsi hänet Sveitsin turnauksen yhdeksi kolmesta parhaasta pelaajasta.
Siegenthaler pelasi myös alle 18-vuotiaiden MM-kilpailuissa vuosina 2013, 2014 ja 2015, joista viimeisimmässä turnauksessa hänet valittiin tähdistökentälliseen. Siegenthaler pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti samana vuonna Sveitsin alle 17-vuotiaiden maajoukkuetta Euroopan nuorten olympiafestivaaleissa, joista hän voitti pronssia.
Waldemar Bühler
Waldemar Bühler (18. huhtikuuta 1929 Suojärvi – 3. joulukuuta 1997) oli suomalainen hallintotieteiden tohtori, joka toimi Valtion askartelunohjaajaopiston rehtorina 1954–1971 ja Suomen Yrittäjäin toimitusjohtajana 1978–1989. Hän toimi kokoomuksen edustajana ensin Riihimäen ja vuosina 1989–1996 Helsingin kaupunginvaltuustossa. Bühler oli myös tuottelias askartelu- ja käsityöaiheisten tietokirjojen tekijä.
Askarteluopiston rehtorintyön ohella Bühler toimi Pajulahden ja Vierumäen urheiluopistojen tuntiopettajana 1950–60-luvuilla. Vuonna 1972 hän siirtyi elinkeinoelämän palvelukseen ja toimi maalitehdas Onsa-Nordsjö Oy:n ja Tielinja Oy:n toimitusjohtajana, kunnes nimitettiin yrittäjäjärjestön toimitusjohtajaksi.
Bühler oli sotilasarvoltaan majuri ja toimi 1981–1989 Suomen Reserviupseeriliiton puheenjohtajana.
Anthony Mantha
Anthony Mantha (s. 16. syyskuuta 1994 Longueuil, Quebec) on kanadalainen jääkiekkoilija, pelipaikaltaan oikea laitahyökkääjä. Hän edustaa tällä hetkellä Detroit Red Wingsin organisaatiota. Red Wings varasi hänet ensimmäisellä kierroksella 20. pelaajana .
Manthan isoisä Andre Pronovost on nelinkertainen Stanley Cup -voittaja Montreal Canadiensin riveistä.
Ennen ammattilaistasolle siirtymistä Mantha pelasi kolmen kokonaisen kauden ajan QMJHL-joukkue Val-d’Or Foreursissa. Joukkue varasi Manthan viidennellä kierroksella vuonna 2010. Hän siirtyi joukkueeseen kauden 2010-2011 lopulla, jolloin ehti pelata kauden päätteeksi kaksi runkosarjaottelua.
Kaudella 2011–2012 Mantha pelasi ensimmäisen kokonaisen kautensa joukkueessa. Hän pelasi 63 ottelua ja teki niissä 51 tehopistettä. Lisäksi hän pelasi neljässä pudotuspeliottelussa, joissa teki kaksi maalia sekä kaksi syöttöpistettä. Mantha voitti QMJHL:n maalipörssin kaudella 2012–2013, kun iski 50 osumaa. Pistepörssissä hän sijoittui kymmenenneksi. Yhdeksässä pudotuspeliottelussa Mantha teki viisi maalia ja seitsemän syöttöpistettä.
Detroit Red Wings varasi Manthan ensimmäisellä kierroksella 20. pelaajana .
Mantha valittiin viimeiseksi juniorikaudekseen 2013–2014 Foreursin varakapteeniksi. Kauden päätteeksi Mantha voitti QMJHL:n maali- ja pistepörssit tehtyään 57 pelaamassaan ottelussa yhtä monta maalia sekä yhteensä 120 tehopistettä. Hänet valittiin syyskuussa sekä lokakuussa kuukauden parhaaksi pelaajaksi. Foreurs eteni pudotuspeleihin, joissa Mantha teki 24 ottelussa jälleen yhtä monta maalia voittaen myös pudotuspelien maalipörssin. Pistepörssissä hän sijoittui toiseksi Jonathan Drouinin jälkeen. Foreurs voitti QMJHL:n mestaruuden ja eteni Memorial Cupiin. Mantha teki voittomaalin QMJHL-finaaleiden seitsemännessä ottelussa Baie-Comeau Drakkaria vastaan. Neljässä Memorial Cup -ottelussa Mantha teki yhden maalin sekä kolme syöttöpistettä.
Mantha palkittiin viimeisen kautensa lisäksi vielä QMJHL:n vuoden parhaana ja arvokkaimpana pelaajana. Hänet myös valittiin liigan ensimmäiseen tähdistökentälliseen.
Mantha teki ennen viimeisen juniorikautensa alkua, lokakuussa 2013 hänet varanneen Detroit Red Wingsin kanssa kolmivuotisen tulokassopimuksen.
Mantha debytoi ammattilaistasolla marraskuussa 2014 Red Wingsin AHL-farmiseura Grand Rapids Griffinsin riveissä ottelussa Texas Starsia vastaan. Yhteensä Mantha pelasi ensimmäisellä ammattilaiskaudellaan 62 ottelua, joissa teki 15 maalia ja 18 syöttöpistettä eli yhteensä 33 tehopistettä. Lisäksi hän pelasi 16 pudotuspeliottelua tehden kaksi maalia sekä kaksi syöttöpistettä.
Mantha osallistui kautta 2015–2016 edeltäneelle Red Wingsin harjoitusleirille, mutta hän joutui kuitenkin aloittamaan kauden farmissa Grand Rapidsissa. Maaliskuussa 2016 Red Wings nosti hänet ensimmäisen kerran NHL-kokoonpanoon. Mantha debytoi 16. maaliskuuta ottelussa Philadelphia Flyersia vastaan. Hän sai peliaikaa 14.45 minuuttia. Hän laukoi ottelussa neljä kertaa maalia kohti. Mantha teki ensimmäisen NHL-maalinsa 24. maaliskuuta Montreal Canadiensia vastaan hänen perheensä ollessa katsomassa ottelua.
Nebraska (elokuva)
Nebraska on vuonna 2013 ensi-iltansa saanut Alexander Paynen ohjaama mustavalkoinen draamakomediaelokuva. Se kertoo aikuisen pojan ja iäkkään isän yhteisestä automatkasta. Sen pääosissa ovat Bruce Dern ja Will Forte.
Elokuva sai ensi-iltansa Cannesin elokuvajuhlilla 23. toukokuuta 2013. Yhdysvalloissa ensi-ilta oli 15. marraskuuta 2013 ja Suomessa se oli 28. helmikuuta 2014.
"Nebraska" sai kuusi Oscar-ehdokkuutta kategorioissa: paras elokuva, ohjaus, miespääosa, (Bruce Dern), naissivuosa (June Squibb), alkuperäinen käsikirjoitus ja kuvaus. Elokuva sai viisi Golden Globe-ehdokkuutta kategorioissa: paras musikaali- tai komediaelokuva, ohjaus, miespääosa musikaali- tai komediaelokuvassa (Bruce Dern), naissivuosa (June Squibb) ja käsikirjoitus.
Rotten Tomatoes -sivuston mukaan 205 arvostelun perusteella laskettuna kriitikoiden arvosteluista 92 prosenttia oli positiivisia.
Väkänokkasepät
Väkänokkasepät ("Semnornis") eli aiemmalta nimeltään aprikoosisepät on tikkalintusuku, joka on alaheimon Semnornithinae ainoa suku.
Sukuun kuuluu 2 lajia:
Mandela: Pitkä tie vapauteen
Mandela: Pitkä tie vapauteen ("Mandela: Long Walk to Freedom") on vuonna 2013 ensi-iltansa saanut Justin Chadwickin ohjaama elämäkertaelokuva Nelson Mandelasta. Se perustuu Mandelan omaelämäkertaan "Pitkä tie vapauteen" vuodelta 1995. Elokuvan on käsikirjoittanut William Nicholson. Mandelaa elokuvassa näyttelee Idris Elba.
Elokuva sai ensi-iltansa Toronton elokuvajuhlilla 7. syyskuuta 2013. Suomessa elokuvan ensi-ilta on 14. helmikuuta 2014.
"Mandela: Pitkä tie vapauteen" palkittiin parhaan kappaleen Golden Globella oltuaan ehdolla myös parhaasta musiikista ja parhaasta miespääosasta draamaelokuvassa (Justin Chadwick).
Tiny Wings
Tiny Wings on saksalaisen Andreas Illigerin kehittämä mobiilipeli, joka julkaistiin 18. helmikuuta 2011. Pelissä on tarkoitus ohjata lintua, jonka siivet ovat liian pienet lentämiseen. Tiny Wings oli kasvavimpien App Store-pelien listalla ensimmäisenä peräti kaksi viikkoa helmikuussa 2011 ja valittiin vuoden 2011 parhaaksi iPhone-peliksi. Peliä on myyty arviolta jopa 6,5 miljoonaa kappaletta.
Tiny Wingsissä pelaaja ohjaa lintua, joka ei osaa lentää. Linnun täytyy otta vauhtia mäistä ja liitää mahdollisimman pitkälle. Mikäli lintu tulee suoraan alamäkeen, saa paremmat vauhdit seuraavaan hyppyyn. Jos pelaaja laskeutuu huonosti, aurinko alkaa laskea. Pelissä on auringonlaskuun aikaa lentää, minkä jälkeen lintu nukahtaa.
Don Jon
Don Jon on vuonna 2013 ensi-iltansa saanut Joseph Gordon-Levittin ohjaama ja käsikirjoittama romanttinen komediaelokuva. Sen pääosissa ovat Gordon-Levitt itse ja Scarlett Johansson, Julianne Moore, Rob Brown, Glenne Headly, Brie Larson ja Tony Danza. Elokuva on Gordon-Levittin esikoisohjaus.
Elokuva sai ensi-iltansa Sundancen elokuvajuhlilla 18. tammikuuta 2013. Suomessa elokuvan ensi-ilta oli 1. marraskuuta 2013.
Anne Hathaway, Channing Tatum, John Krasinski, Emily Blunt, Cuba Gooding, Jr. ja Meagan Good tekevät cameoroolit elokuvatähtinä.
Mystery Science Theater 3000
Mystery Science Theater 3000 on Joel Hodgsonin luoma amerikkalainen tieteiskomediasarja, jonka tuotti Best Brains -tuotantoyhtiö. Sarja sai ensiesityksensä marraskuussa 1988 KTMA-TV 23 -nimisellä paikalliskanavalla Minneapolisin/Saint Paulin alueella. Myöhemmin sarjaa tuotettiin kaapelitelevisiossa Comedy Central -kanavalle vuosina 1989-1996 ja Sci-Fi Channelille vuosina 1997-1999.. Sarjaan tuotettiin uusi tuotantokausi Netflix-suoratoistopalvelulle vuonna 2017.
"Mystery Science Theater 3000" kertoo avaruusasemalle vangitusta miehestä, joka rakentamiensa robottitovereiden kanssa pakotetaan katsomaan huonoja elokuvia. Jaksossa esitetään yksi elokuva roolihahmojen humorististen kommenttien säestyksellä. Sen välissä nähdään lyhyitä sketsejä, jotka usein liittyvät kyseiseen elokuvaan.
Päähenkilöä (nimeltään Joel Robinson) esitti aluksi sarjan luoja Hodgson, mutta kun hän jätti sarjan viidennen kauden puolivälissä, uutta avaruusaseman vankia Mike Nelsonia alkoi esittää sarjan pääkäsikirjoittaja Michael J. Nelson. Robottihahmot Crow T. Robot, Mike Servo ja Gypsy on toteutettu nukkeina, joiden esittäjät ovat myös vaihtuneet sarjan aikana.
Sarjaa tuotettin 197 jaksoa ja siitä tehtiin vuonna 1996 elokuva "", joka on esitetty Suomessa Sub-kanavalla vuonna 2003. Mystery Science Theater 3000 on voittanut arvostetun Peabody-palkinnon ja se on ollut kaksi kertaa Emmy-ehdokkaana.
NHL 99
NHL 99 on EA Sportsin vuonna 1998 julkaisema jääkiekkoaiheinen videopeli.
Se julkaistiin 28. syyskuuta 1998 ja oli seuraaja pelille NHL 98. Pelissä oli huomattavia uudistuksia edeltäjiinsä, kuten uramodi ja paremmat grafiikat. Kuitenkaan seuraajat (NHL 2000, NHL 2001) eivät sisältäneet suuria uudistuksia. Pelin vastaanotto oli pääosin positiivinen.
On Air – Live at the BBC Volume 2
On Air – Live at the BBC Volume 2 on rock-yhtye The Beatlesin 11. marraskuuta 2013 julkaistu kokoelma- ja livealbumi. Sen sisältö koostuu The Beatlesin 1960-luvulla BBC studioilla pidetyistä live-esiintymisistä ja levytys-sessioista. Albumi on tupla-albumi, ja se sisältää kaksi CD-levyä. Yhteensä albumi sisältää 63 raitaa, joista osa on yhtyeen jäsenten välistä keskustelua tai haastatteluja, osa The Beatlesin sessioissa levyttämiä ennen julkaisemattomia kappaleita ja osa The Beatlesin kappaleita, jotka on jo aiemmin julkaistu yhtyeen albumeilla.
Nause
Nause on ruotsalainen house-musiikkia soittava duo, joka koostuu Jacob Cribornista sekä Leonard Schejasta.
Yhtye perustettiin Tukholmassa ja se nousi tunnetuksi kappaleellaan "Made of". Nause tuli tunnetuksi myös muiden musiikintuottajien keskuudessa ja vuonna 2011 yhtye siirtyi Universal Musicin alaisuuteen. Vuonna 2012 ilmestynyt "Hungry Hearts" nousi Sverigetopplistanin ensimmäiseksi samana vuonna.
MLS-kausi 2013
Pohjois-Amerikan jalkapalloliigan MLS:n 18. kausi pelattiin vuonna 2013. Sarjassa pelasi 19 joukkuetta, 3 joukkuetta Kanadasta ja 16 joukkuetta Yhdysvalloista. Joukkueet jaettiin maantieteellisesti kahteen konferenssiin. Lohkojen viisi parasta selviytyivät MLS Cupiin, jonka voittaja oli liigan mestari. Mestaruuden voitti Sporting Kansas City.
Idän knockout
Lännen knockout
Itäinen konferenssi
Läntinen konferenssi
Itäinen konferenssi
Läntinen konferenssi
Sporting Kansas City voitti MLS:n mestaruuden 2013, ja selviytyi CONCACAF Champions Leagueen kaudelle .
Pääsolu (lisäkilpirauhanen)
Pääsolut ovat lisäkilpirauhasen parathormonia tuottavia soluja. Ne ovat oksifiilisten solujen ohella toinen ja runsaslukuisempi lisäkilpirauhasen solutyypeistä. Lisäkilpirauhasen pääsolujen halkaisija on n. 7-10µm ja niiden tuma sijaitsee keskellä solua. Pääsolut varastoivat tuottamaansa lisäkilpirauhashormonia solulimassaan oleviin lipidipisaroihin. 
Pääsolut erilaistuvat alkionkehityksen aikana ja säätelevät yksilön kalsiumaineenvaihduntaa sikiöajasta kuolemaan.
FIFA Football 2003
FIFA Football 2003 (Pohjois-Amerikassa FIFA Soccer 2003) tai lyhyesti FIFA 2003 on EA Canadan ja Exient Entertainmentin lokakuussa 2002 julkaisema videopeli. FIFA 2003 on järjestyksessä kymmenes FIFA-videopeli. Pelissä oli muutamia uudistuksia edeltäjäänsä, kuten "Club Championship" sekä "Freestyle Control".
FIFA Football 2003 oli ensimmäinen sarjan peleistä joka käytti EA Trax-listaa ja sisälsi seuraavat kappaleet:
Omnihility
Omnihility on yhdysvaltalainen death metal -yhtye, joka perustettiin vuonna 2009 Eugenessa, Oregonissa.
Vuonna 2011 yhtye aloitti kirjoittamaan materiaalia esikoisalbumilleen, jolloin yhtye solmi levytyssopimuksen Sevared Recordsin sekä Butchered Recordsin kanssa. Esikoisalbumi "Biogenesis" julkaistiin syyskuussa 2012 molempien levymerkkien alaisuudessa.
Helmikuussa 2013 yhtye solmi levytyssopimuksen Unique Leader Recordsin kanssa. Yhtye aloitti toisen studioalbuminsa nauhoitukset kesällä 2013.
Biogenesis (albumi)
Biogenesis on yhdysvaltalaisen death metal -yhtyeen Omnihilityn esikoisalbumi. Se julkaistiin vuonna 2012 levymerkkien Sevared Records ja Butchered Records alaisuudessa.
Rise of the Rotten
Rise of the Rotten on tanskalaisen brutaalin death metalin yhtyeen Dien ensimmäinen ja viimeiseksi jäänyt studioalbumi. Se julkaistiin vuonna 2010 levymerkillä Unique Leader Records.
Pilahvi
Pilahvi, "pilav" tai "pilaf" tai "plov" (), "pulau", pulao, tai "polu" on etenkin monissa Aasian muslimivaltaisissa maissa tunnettu, alkujaan ehkä persialainen riisiruoka. Sen runkona on tavallisesti öljyssä paistettu ja edelleen liha- tai kasvisliemessä kypsennetty riisi. Lisäksi ruuassa on esimerkiksi vihanneksia (kuten sipulia, valkosipulia, porkkanaa), hedelmiä (esimerkiksi rusinoita, taateleita), lihaa, kalaa tai pähkinöitä sekä suolaa ja muita mausteita. Liha, kastike tai voisula kaadetaan tavallisesti annoksen päälle tai sekoitetaan riisiseoksen joukkoon mutta saatetaan tarjoilla erillisestä astiastakin.
Intialaisessa keittiössä pilahvi tehdään perinteisesti basmatiriisistä. Pulao- tai pilahviriisistä on lukuisia eri versioita. Yksinkertainen lisäketyyppinen riisi syntyy esimerkiksi kardemummasta, voista tai kasvisöljystä, keitetyistä herneistä (tai porkkanaraasteesta) ja basmatiriisistä. Esimerkiksi pähkinäpilahvia intialaisittain valmistettaessa paksupohjaisessa kattilassa voidaan paistaa ensin valkosipulia ja porkkanaraastetta. Muutaman minuutin jälkeen lisätään mausteet (esimerkiksi jauhettua korianteria, muutama vihreä kardemumma, mustia sinapinsiemeniä, jeeran siemeniä) ja vedessä 20-30 minuuttia lionnut, hyvin valutettu riisi. Seosta paistetaan pari minuuttia sekoitellen. Joukkoon lisätään kasvislientä, laakerinlehti, suolaa ja pippuria. Seos kiehautetaan ja annetaan kypsyä kymmenkunta minuuttia miedommalla lämmöllä. Pannu nostetaan liedeltä ja annetaan vetäytyä 5 minuuttia kannen alla. Laakerinlehti ja kardemummat poistetaan kypsästä riisistä. Annos koristellaan ennen tarjoilua esimerkiksi cashew- ja saksanpähkinöillä ja korianterinlehdillä.
Pilahvista on tehty myös muunnoksia korvaamalla riisi jollain muulla viljalla.
Pitkäjalkahaukka
Pitkäjalkahaukka ("Geranospiza caerulescens") on haukkojen heimon suvun "Geranospiza" ainoa lintu. Sitä tavataan Etelä- ja Keski-Amerikassa seuraavissa maissa: Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Uruguayssa ja Venezuelassa. Lisäksi sitä tavataan vaelluslintuna Yhdysvalloissa ja alkuperältään tuntemattomana Trinidad ja Tobagossa.
Sen elinpiiriä ovat viljelmät, subtrooppiset ja trooppiset metsät, eri tyyppiset suot ja kuivat savannit. Sen populaation arvioidaan olevan vähenemässä elinalueiden tuhoutumisen vuoksi.
Werner Seelenbinder
Werner Seelenbinder (2. elokuuta 1904 Stettin – 24. lokakuuta 1944 Brandenburg an der Havel) oli saksalainen painija ja natsien vastaisen vastarintaliikkeen jäsen.
Werner Seelenbinder saavutti urallaan yhteensä kuusi Saksan mestaruutta vuosina 1933–1941. Kansainvälisissä kilpailuissa hänen saavutuksiinsa kuuluvat muun muassa kultamitalit vuoden 1925 työläisolympialaissa sekä Spartakiadeissa 1928. EM-pronssia Seelenbinder voitti vuonna 1937 Pariisissa ja 1938 Tallinnassa. Olympialaisiin hän osallistui vuonna 1936 Berliinissä sijoittuen 87 kg:n sarjassa neljänneksi.
Suomessa Seelenbinder vieraili vuonna 1927, jolloin hän osallistui Helsingissä painikilpailuun ja sijoittui Jussi Juholan voittamassa 82,5 kg:n sarjassa kolmanneksi.
Marxilaisuudesta kiinnostunut Seelenbinder liittyi Saksan kommunistisen puolueen KPD:n jäseneksi ensimmäisen Moskovan matkansa jälkeen vuonna 1928. Natsien vuonna 1932 tapahtuneen valtaannousun jälkeen sekä KPD että työläisurheiluseurat kiellettiin ja Seelenbinder alkoi toimimaan maanalaisessa Robert Uhrigin johtamassa vastarintaliikkeessä. Painimista hän jatkoi laillisena pysyneessä urheiluseurassa. Vuonna 1933 hän kieltäytyi tekemästä natsitervehdystä Saksan mestaruuskilpailuiden palkintojenjaon yhteydessä ja sai 16 kuukauden kilpailukiellon.
Berliinin olympialaisiin Seelenbinder sai osallistua vain koska natsit pitivät häntä varmana mitalistina. Seelenbinder aikoi itse aluksi boikotoida kisoja, mutta osallistui lopulta tuttaviensa suostuttelemana. Hänen tarkoituksenaan oli jälleen kieltäytyä tekemästä natsitervehdystä ja esittää sen sijaan palkintokorokkeella jokin rivo käsimerkki, mutta suunnitelma epäonnistui Seelenbinderin jäätyä neljänneksi.
Seelenbinder toimi vastarintaliikkeessä muun muassa kuriirina, koska hän huippu-urheilijan ominaisuudessa pystyi matkustamaan tavallisia kansalaisia vapaammin ja käymään jopa ulkomailla. Seelenbinder pidätettiin helmikuussa 1942 yhdessä 65 muun vastarintaliikkeen aktiivin kanssa. Seuraavan kahden ja puolen vuoden aikana hän oli vangittuna yhteensä yhdeksällä eri keskitysleirillä. Seelenbinder mestattiin kirveellä Brandenburg-Gördenin vankilassa lokakuussa 1942.
Werner Seelenbinderin tuhkauurna haudattiin sodan jälkeen heinäkuussa 1945 Berliiniin hänen entisen seuransa kentälle ja samalla se nimettiin Seelenbinderin mukaan. Nimi kuitenkin vaihdettiin vuonna 1949, kun kylmän sodan aikana ei pidetty sopivana, että Länsi-Berliinin puolelle jäänyt stadion kantoi kommunistin nimeä. Neuköllnin alueella sijaitseva stadion nimettiin jälleen Werner Seelenbinder -stadioniksi vuonna 2004 hän syntymänsä 100-vuotisjuhlan kunniaksi. DDR:ssä Seelenbinderin muistoa kunnioitettiin nimeämällä hänen mukaansa useita urheilulaitoksia, kouluja ja katuja sekä muun muassa yksi rahtilaiva.
Saksan urheilun Hall of Fameen Seelenbinder valittiin vuonna 2008.
Laitila (kylä)
Laitilan kylä eli Laitilan keskusta on kaupunginosa Laitilassa. Se on kaupungin selvästi väkirikkain alue, ja on osa suurempaa 5 245:n asukkaan Laitilan keskustaajamaa. Laitilan keskustan naapurikyliä ovat Kaukola pohjoisessa, Niemi koillisessa, Tuuna idässä, Hartikkala etelässä ja Pappila lännessä.
Suuri osa kaupungin palveluista on keskittynyt keskustan alueelle, ja asutus on hyvin kerrostalopainotteista. Keskustaan on hyvät liikenneyhteydet, sillä valtatie 8 ja kantatie 43 risteävät keskustan alueella. Tämän risteyksen lähellä valtatiestä 8 erkanee yhdystie 2051.
Laitilan keskustasta kauimpana sijaitsevat kylät ja etäisyydet niihin ovat:
Sympatia
Sympatia (kreikan sanasta "sympátheia", myötätunteminen) tai myötätunto tarkoittaa toisen henkilön mielihyvän kokemista omana mielihyvänä (myötäilo) tai tuskan ja mielipahan tuntemista mielipahana.
""Sympatia on toisen henkilön emootioiden ja tuntemusten passiivista noudattamista, josta olisi eroteltava empatia, joka olisi aktiivisempaa ja neutraalimpaa eläytymistä toisen tilanteeseen tai mielentilaan.""
Sympatian vastakohta on antipatia.
Tamás Gönyüi
Tamás Gönyüi () oli unkarilainen aatelinen, joka toimi Transilvanian voivodina vuosina 1350 - 1351, Unkarin kuninkaan Ludvig I Suuren nimittämänä.